alexandrainst/scandi-wiki huggingface dataset:
Tore Nordtun

Tore Nordtun (født 30. september 1949 i Bømlo, Hordaland) er en norsk politiker (Ap).
Han var innvalgt på Stortinget for Rogaland fra 1993 til 2013. Han var ordfører i Stavanger fra 1990 til 1993.

Nordtun er utdannet bilmekaniker. Fra 1977 arbeidet han ved Arbeidsformidlingen i Stavanger. Han ble innvalgt i Stavanger bystyre i 1979 og var varaordfører fra 1987 til 1989. Fra 1990 til 1993 var han ordfører i Stavanger. Han var medlem av Rogaland fylkesting fra 1986 til 1990.

Han er far til Kari Nessa Nordtun.

Stortingskomiteer 

 2009–13: medlem av utenriks- og forsvarskomiteen
 2005–09: andre nestleder i energi- og miljøkomiteen
 2005–09: varamedlem i valgkomiteen
 2001–05: medlem i finanskomiteen
 1997–2001: leder i energi- og miljøkomiteen fra 23. mars 2000
 1997–2001: medlem i den utvidede utenrikskomiteen fra 22. mars 2000
 1997–2001: medlem i finanskomiteen til 22. mars 2000
 1997–2001: medlem i valgkomiteen
 1993–97: medlem i finanskomiteen
 1993–97: varamedlem i den utvidede utenrikskomiteen

Referanser

Eksterne lenker 
 
 
 

 
 

 

Stortingsrepresentanter fra Ap
Stortingsrepresentanter for Rogaland
Stortingsrepresentanter 1993–1997
Stortingsrepresentanter 1997–2001
Stortingsrepresentanter 2001–2005
Stortingsrepresentanter 2005–2009
Stortingsrepresentanter 2009–2013
Ap-ordførere i Rogaland
Ordførere i Stavanger
Personer fra Bømlo kommune
Bilmekanikere
Beijing Automotive Import & Export Corporation

Beijing Automotive Import & Export Corporation (BAIEC) er et kinesisk selskap som produserer biler og deler, samt importerer og eksporterer kjøretøy. Selskapet ble stiftet i januar 1985, og eies av Beijing Automotive Industry Holding Co., Ltd, som er en av Kinas største bilprodusenter. Selskapet produserer over 700 000 biler i året, fordelt på SUVer, lette lastebiler og minibusser.

Selskapet gikk nylig inn i et samarbeid med HK Dachang Trading Company, som har resultert i stiftelsen av selskapet Beijing Beiqi Zhongyun Automobile Trading Co. Ltd.

Modellprogram 

I selskapets modellprogram finnes en flere Jeep-modeller produsert på lisens (Blant annet Cherokee og Grand Cherokee), samt en rekke egenutviklede modeller:

Personbiler
 Mercedes Benz E300 (produsert på lisens)
 Hyundai Sonata (produsert på lisens)
 Hyundai Elantra (produsert på lisens)

Lette nyttekjøretøy 
 BJ2032SA: Liten pickup
 BJ2020SMZ og BJ2020ST: Terrengbiler

Pickuper 
 Conqueror
 Creator

Lette lastebiler 
 BJ1041 og BJ1045
 BJ1061 Series 3

Minibusser 
 BL36
 BE22
 6701AK

Eksterne lenker
  (kinesisk, engelsk)

Bilmerker
Eksport
Telesphore Placidus Toppo

Telesphore Placidus Toppo (født 15. oktober 1939 i Chainpur i Britisk India) er en av Den katolske kirkes kardinaler og erkebiskop av Ranchi.

Liv og virke
Toppo ble presteviet i 1969 og har fordypningsstudier i teologi fra Det pavelige universitet Urbaniana i Roma. Etter noen år i sjelesorgen ble han i 1978 biskop av Dumka. I 1984 ble han koadjutor av Ranchi og overtok som erkebiskop der året etter.

Han ble kreert til kardinal i 2003.

Kardinal Toppo tilhører stammen oraon (kuruk), som sammen med santalene (en gruppebetegnelse som omfatter flere stammer), var målgruppe for Den norske santalmisjonen. Erkebispedømmet Ranchi og bispedømmene Dumka og Gumla ligger i disse folkenes kjerneområder. Oraon-stammen tilhører gruppen adivasi. Toppo er den første indiske kardinalen fra disse stammefolkene.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1777
 Kardinal Pietro Francesco Galleffi (1770-1837) *1819
 Kardinal Filippo de Angelis (1792-1877) *1826
 Kardinal Amilcare Malagola (1840-1895) *1876
 Kardinal Giovanni Tacci Porcelli (1840-1895) *1876
Pave Johannes XXIII (1881-1963) *1924
 Erkebiskop Pius Kerketta, S.J. (1910-1993) *1961
 Kardinal Telesphore Placidus Toppo (1939-) *1978

Referanser

Eksterne lenker 
 Fyldige kardinalsbigrafier på norsk – katolsk.no
 Biografi på The Cardinals of the Holy Roman Church

Indiske kardinaler
Indiske katolske biskoper
Linjen Rebiba
Personer fra Gumla District i Jharkhand
Fylkesvei 767

Fylkesvei 767 (Fv767) går mellom Skomsvoll på Otterøya og Lænn på fastlandet i Namsos. Veiens lengde er 12,9 km.

Den tar av fra fylkesvei 769 ved Lænn og går mot nordvest langs Namsfjorden til Skomsvoll.

Historikk 
Opprinnelig gikk Rv767 mellom Skomsvoll og Namsos sentrum. Da riksvei 769 mellom Namsos og Nærøy ble åpnet i 1980-årene ble strekningen mellom Lænn og sentrum overført til denne.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter

Otterøy kirke

Referanser

Eksterne lenker 
 Vegvesenets vegkart 
 
 

Primære fylkesveier
Fylkesveier i Trøndelag
Veier i Namsos
Fylkesvei 768

Fylkesvei 768 (Fv768) går mellom Strandval og Abelvær i Nærøysund. Veiens lengde er 17,7 km.

Den tar av fra fylkesvei 769 i Strandval og går i sørvestlig retning til Abelvær.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter

Steine kapell
Ramstad

Eksterne lenker 
 Vegvesenets vegkart 
 
 AtB rutetabeller

Primære fylkesveier
Fylkesveier i Trøndelag
Veier i Nærøysund
Talang

Talang er et vulkansk fjell (høyde 2 597 moh.) i fylket Sumatera Barat på øya Sumatra i Indonesia. Etter et lite utbrudd i april 2005 ble mer enn 25 000 mennesker som bodde i området rundt den evakuert fordi man var redd for at flere utbrudd ville følge. Etter jordskjelvene og tsunamien 26. februar 2004, samt de etterfølgende skjelv i området i begynnelsen av 2005, har det vært registrert økt vulkansk aktivitet her, i likhet med fra vulkanen Krakatau.

Talang er en stratovulkan med åtte bekreftede utbrudd mellom 1833 og 1968.

Se også 
Kaba, en annen vulkan på Sumatra
Krakatau økt vulkansk aktivitet i april 2005
Tangkuban Prahu økt vulkansk aktivitet i april 2005
Jordskjelvet i Indiahavet 2004

Eksterne lenker 
  Global Volcanism Program
  CNN
  Deccan Herald
  edu site
  ABC news

Vulkaner i Indonesia
Sumatra
Fjell over 2000 meter
Vestmuren

Vestmuren, også (blant ikke-jøder) kalt Klagemuren (hebraisk: ), på arabisk al-Buraq Wall, er en rest av støttemuren etter det jødiske Tempelet i Jerusalem. Muren var en del av en større struktur bygget av Herodes og ødelagt av romerne i år 70.  Muren er 48 meter lang og 18 meter høy. Selve templet er plassert på toppen av det eldre Salomos tempel, som igjen ble bygget på det fjellet der Abraham skulle ofre Isak.

Muren og området foran er satt av som en ortodoks jødisk synagoge.  Det foregår regelmessig ulike gudstjenester der i tillegg til at enkeltmennesker ber individuelle bønner.  En utbredt misforståelse – og opprinnelsen til betegnelsen «klagemuren» – er at disse bønnene er sorgfulle påminnelser om tempelets ødeleggelse.  I den utstrekning at bønner refererer til dette bestemte stedet, har det sammenheng med et ønske om en messiansk tid der det blir fred og tempelet bygges igjen.

Tempelplassen overfor muren er det stedet der tempelet sto fra Salomos tid. Jøder unngår å bevege seg opp på selve plassen, delvis av sikkerhetshensyn, delvis for å unngå å provosere muslimer som holder til der, og delvis fordi enkelte rabbinere forbyr ferdsel av frykt for at man skulle skjende stedet der Det Hellige og Det Aller Helligste sto.

Eksterne lenker 
 
 The Western Wall Heritage Foundation (engelsk)
 Jewish Virtual Library: The Western Wall (engelsk)
 Chabad.org: The Shofar and the Wall, 1930 (engelsk)

Jødedom
Jerusalem
Murer
Chevy Chase

For byen med samme navn, se Chevy Chase (Maryland), og bydelen i Washington, D.C., se Chevy Chase (Washington, DC))

Cornelius Crane «Chevy» Chase (født 8. oktober 1943) er en amerikansk komiker, humorist og skuespiller fra New York. Han har fått en stjerne på Hollywood Walk of Fame.

Han er kjent for roller i en lang rekke komediefilmer, slik som familiefaren i Hjelp, vi må på ferie (1983), Fletch (1985), Caddyshack (1980),  Spioner som oss (1985) og Tre Amigos! (1986) Chevy Chase har vært konferansier under Oscar-utdelingen to ganger, i  og .

Referanser

Eksterne lenker 
 

Komikere fra USA
Skuespillere fra USA
Hollywood Walk of Fame
Personer fra New York City
Fødsler i 1943
Astrid av Belgia (1905–1935)

Astrid av Belgia, opprinnelig Astrid Sofia Lovisa Thyra (født 17. november 1905 på Arvfurstens slott i Stockholm, død 29. august 1935 i Küßnacht i Sveits) var dronning av Belgia 1934–1935.

Liv og virke
Hun ble født som Hennes Kongelige Høyhet Prinsesse Astrid av Sverige. Hun var den yngste datteren av prins Carl av Sverige og prinsesse Ingeborg av Danmark, og lillesøsteren til prinsesse Märtha, som senere ble kronprinsesse av Norge.

10. november 1926 giftet den svenske prinsessen seg med kronprins Leopold av Belgia (den senere kong Leopold III av Belgia) i Brussel. Hun ble godt mottatt i sitt nye hjemland, og ble på kort tid populær som følge av sin folkelige stil og sitt oppriktige engasjement for de vanskeligstilte i samfunnet.

Det unge kronprinsparet fikk tre barn:
 Prinsesse Joséphine-Charlotte – senere storhertuginne av Luxembourg (1927–2005)
 Kong Baudouin I – konge av Belgia 1951–1993 (1930–1993)
 Kong Albert II – konge av Belgia 1993–2013 (f. 1934)

Ulykke 
I 1934 ble Leopold konge av Belgia, og Astrid ble dermed dronning. Det varte imidlertid ikke lenge. Sensommeren 1935 var nemlig kongeparet på biltur i Sveits, og ved et uhell kjørte de av veien og inn i et pæretre. Kong Leopold klarte seg godt med bare noen skrammer, mens dronning Astrid døde i sin ektemanns armer, bare 29 år gammel.

Etter sin død har dronning Astrid nærmest fått helgenstatus i Belgia.   Det finnes gater, kirker, torg og parker oppkalt etter henne.

Referanser 

Kongelige belgiere
Svenske prinsesser
Huset Bernadotte
Personer fra Stockholm
Fylkesvei 752

Fylkesvei 752 (Fv752) går mellom Okkelberg og Hegra i Stjørdal. Veiens lengde er 8,7 km.

Den tar av fra europavei 14 i Hegra og går nordover til Okkelberg.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter

Okkelberg kapell

Eksterne lenker 
 Vegvesenets vegkart 
 

Primære fylkesveier
Fylkesveier i Trøndelag
Veier i Stjørdal
Jesu Hjerte-fedrene

Prestene av Det hellige hjerte eller Jesu Hjerte-fedrene (også kalt Dehonianerne, latin Sacerdotum Cordis Jesu, forkortes S.C.J. eller S.C.I.) er en katolsk kongregasjon.

Kongregasjonen ble grunnlagt av den ærverdige Leon Gustave Dehon i Frankrike i 1878. Den hovedaktiviteter er misjonsarbeid, utdannelse, rådgivningstjenester og arbeid for sosial rettferdighet. 

Omkring 2400 prester fordelt på 30 land tilhører kongregasjonen (pr. 2005). 

Jesu Hjerte-fedrene
Frère Roger

Frère Roger eller Broder Roger (født 12. mai 1915 i Provence i Sveits, drept 16. august 2005 i Taizé i Frankrike) var en sveitsisk kalvinistisk prest. Han var grunnlegger av det økumeniske broderskapet Taizé, og var prior for dette.

Liv og virke

Bakgrunn
Hans borgerlige navn er Louis Schütz. Hans far Karl Ulrich Schütz stammet fra Bachs ved Zürich, hans mor Amélie Henriette Marsauche fra Burgund. Han var yngst av ni søsken.

Teolog, munk
Mellom 1937 og 1940 studerte han kalvinistisk teologi i Lausanne og Strasbourg. I 1940 foretok han en sykkelreise fran Genève til Taizé i Frankrike, som da var okkupert av tyskerne. Schutz gjemte utsatte personer, blant annet jøder, fra den tyske okkupasjonshæren og hjalp dem med å ta seg over grensen til sikkerheten i Sveits. I 1942 ble han nødt til å flykte etter at det nazivennlige Vichyregimet hadde fått tips om hans forehavender av en angiver. 

I 1944 tok han seg tilbake og da fulgte tre brødre med som delte hans kall. De tok da også hånd om barn som krigen hadde gjort foreldreløse, og tyske krigsfanger. Selve kommuniteten ble startet først i påsken i 1949, da syv brødre samtidig avla sina løfter til Communauté de Taizé.

Han har mottatt en rekke utmerkelser, bl.a. de tyske bokhandleres fredspris (1974), Karlsprisen (1989) og Robert-Schuman-prisen (1992).

De siste årene satt Frère Roger i rullestol på grunn av sviktende helse. Han var blant gjestene under innsettelsen av Benedikt XVI som pave 24. april 2005, og var den eneste ikke-katolikk som mottok kommunion av den nye paven. Han hadde planlagt å reise til Köln i august 2005 i forbindelse med Verdensungdomsdagen 2005, men måtte melde avbud av helseårsaker.

Dødsfallet 
Frère Roger ble drept av en sinnsforvirret rumensk kvinne den 16. august 2005. Kvinnen stakk ham i halsen med kniv, og han døde straks. Drapet skjedde under kveldsbønnen i kirken i Taizé, med omkring 2500 mennesker til stede. 

22. august 2005 feiret kardinal Walter Kasper hans begravelsesmesse sammen med fire katolske prester fra kommuniteten. Over 10 000 mennesker var til stede. Selv om frère Roger ikke var katolikk, valgte man å feire begravelsesmessen etter katolsk skikk, i tråd med hans egne ønsker. Det ble gitt en særskilt tillatelse for protestantiske medlemmer av kommuniteten slik at de kunne motta nattverd i messen.

Referanser

Eksterne lenker 
 
 Brother Roger's Funeral – Photogalleries

Sveitsiske teologer
Reformerte teologer
Karlsprisen
Sveitsiske drapsofre
Personer fra kanton Vaud
Økumenikk
Mottakere av Templetonprisen
Friedenspreis des Deutschen Buchhandels
Personer drept med blankvåpen
Svenskøya

Svenskøya er den vestligste av de tre store øyene som utgjør Kong Karls Land på Svalbard. Den ligger mellom Kongsøya i øst og Olgastretet i vest.
Øya har et areal på 137 km². Det høyeste punktet er Mohnhøgda på 288 moh. som ligger på nordspissen av øya.

Landformene er regelmessige med orientering nord-sør, fra nord med klokken har vi Arnesenodden, Rivalensundet, Kapp Weissenfels og Kapp Hammerfest.

Den ble en del av Nordaust-Svalbard naturreservat ved opprettelsen av naturreservatet i 1973. I 1985 ble det innført ferdselsforbud på øya, grunnet områdets store betydning for isbjørn-vandringen.

Referanser

Eksterne lenker 
 

Øyer på Svalbard
Singel

For musikkformatet, se Singel (musikk). For sivilstanden, se Enslig.

Singel er naturlig eller knust stein, sortert i én størrelse. Det brukes ofte på gangveier, innkjørsler og lignende. Singel fåes i forskjellige sorteringsstørrelser: 4–8 mm, 8–11 mm og 11–16 mm. Singel må ikke forveksles med grus, som ikke er sortert på størrelse.  

Granulære materialer
Grus

Grus er et løst stykke av en bergart med en spesifikk kornstørrelse mellom 2 og 64mm i diameter. Størrelsen under dette kalles sand, og er fra 0.063 til 2 mm diameter. Kornstørrelsen som er større er stein, som er fra 64 til 256 mm. Grus deles inn understørrelser:

Geologisk dannelse
Grus er et erosjonsprodukt, og finnes i Norge særlig i forbindelse med israndavsetninger fra siste istid. Grus avsettes også i store mengder langs elver og på strender. Grusavsetninger som overleires og begraves dypt vil etter hvert kunne bli sementert  til en sedimentær bergart kalt konglomerat.

Grus- og sandtak 
Grus og sand blir ofte produsert fra samme naturlige forekomst og blir som oftest hentet ut fra ei morene. Derfor brukes ofte benevnelsene grustak og sandtak om hverandre. Det er store ressurser av sand og grus i Norge, men forekomstene er ofte «okkupert» av bebyggelser, jordbruk eller produserende skog. Et eksempel er Eggemoen i Ringerike kommune. Den enorme morenen inneholder cirka 298 millioner m³ sand og grus, hvorav cirka 94 millioner m³ regnes som utnyttbart. Det skyldes blant annet produktiv skog og det faktum at det er anlagt en flyplass der – Hønefoss flyplass, Eggemoen, og tidligere vare det også en militærleir der – Eggemoen leir. Dette gjør eller kan gjøre ressurstilgangen begrenset. Grusproduksjon har miljømessige implikasjoner som støy og støv i de nære omgivelser.
 
Pukk er et beslektet produkt, men fremstilles fra berg som knuses. Slike knuseverk kalles gjerne pukkverk.

Kina var i 2008 verdens ledende grusprodusent, med USA på andreplass.

Granulære materialer
Geologi
Sedimenter
Teknolikken

Teknolikken er studentenes janitsjarkorps ved Høgskulen på Vestlandet, tidligere Høgskolen i Bergen. Korpset ble grunnlagt i 1965, og har øvingslokaler på Høgskulen på Vestlandets Campus Kronstad. 

Tradisjonelt deltar Teknolikken hver 17. mai med å spille den norske nasjonalsangen på Festplassen i Bergen, før byens tradisjonelle fyrverkeri avfyres. Teknolikken deltar dessuten i Bergens hovedprosesjon på 17. mai. I 1994 fikk korpset en drilltropp som kalles «Chippendrills». Drilltroppen startet som en spøk, men påfunnet ble populært og drilltroppen ble permanent. Blant annet går de bak korpsets musikere i 17. mai-toget.  

Studentforeninger i Norge
Etableringer i 1965
Studentkultur i Bergen
Brøndby kommune

Brøndby kommune er en dansk kommune i Region Hovedstaden (tidligere Københavns amt) på Sjælland. Den er en forstadskommune like vest for sentrum av København. Kommunen er vennskapskommune med Stange kommune i Norge.

Kommunens bydeler er Brøndbyøster (med Brøndby Nord), Brøndbyvester og Brøndby Strand. Folketallet i Brøndby kommune er fallende. Kommunen gjennomførte som den første i Danmark totalt røykeforbud i alle offentlige bygninger.

Fotballaget Brøndby IF er blant de beste i Danmark og hevder seg godt også i Europa. Midt mellom Brøndbyvester og Brøndbyøster, ved E 47 / E 55, ligger Brøndby stadion som er en av landets største fotballarenaer. Like nordøst for denne ligger Priorparken, en meget stor næringspark hvor konsernet NKT Holding har sitt hovedkvarter med produksjon av kabler, elektronisk utstyr og inntil 2017 Nilfisk støvsugere.

Lokalpolitikk

Kommunalvalg 
Ved kommunalvalget 15. november 2005 fikk kommunalbestyrelsen (kommunestyret) rent sosialdemokratisk flertall, partiet fikk 52,5 % av stemmene – en tilbakegang på 6,1 %. Sosialdemokraten Kjeld Rasmussen, som var borgermester i kommunen i 39 år og derfor fikk kallenavnet «Kong Kjeld», ga i 2005 posten videre til en yngre mann, sosialdemokraten Ib Terp. 

Ved valgene siden 2005 har kommunestyret hatt følgende sammensetning:

Borgermestre 
 Kent Max Magelund (S) 2016– 
 Ib Terp (S) 2005–2016
 Kjeld Rasmussen (S) 1966–2005

Referanser

Eksterne lenker
 
 
 Brøndby lokalarkiv
 Brøndby IF

 
 

 
Kommuner i Københavns amt
Morava (elv)

Morava er også et navn på regionen Mähren.
Morava er også navnet på en elv i Serbia.

Morava (tsjekkisk og slovakisk: Morava; tysk: March; ungarsk: Morva) er en elv i Sentral-Europa, og en av de viktigste elvene i Mähren (Morava), som den har gitt navnet sitt til. Denne sideelven til Donau har sitt utspring i Králický Sněžník-fjellet i det nordvestlige hjørnet av Mähren, nær grensen mellom Tsjekkia og Polen, og flyter sørover. Den nedre delen av elven danner grensen mellom Tsjekkia og Slovakia, og så mellom Østerrike og Slovakia. Etter omtrent 354 km renner Morava ut i Donau ved Bratislava-Devín. De eneste store byene med forbindelse til elven er Olomouc i Mähren og Slovakias hovedstad Bratislava.

Lavlandet som elven har skapt er den øvre Mährendalen (Hornomoravský úval), den nedre Mährendalen (Dolnomoravský úval), Mährensletta (mellom Wien og Morava) i Nedre Østerrike, og lavlandet Záhorie (Záhorská nížina) i Slovakia (slette mellom Mähren og Bratislava).

Den viktigste sideelven er Thaya, som renner på grensen mellom Nedre Østerrike og Mähren. Denne har igjen tilsig fra Jihlava (via Svratka) som renner gjennom byen Jihlava og som er utbygd med Dalešice vannkraftverk nedenfor byen Třebíč, og Svratka som renner gjennom storbyen Brno. En annen sideelv er Myjava som renner ut i Morava-elva ved Kúty.

Referanser

Eksterne lenker 
 

Elver i Tsjekkia
Elver i Slovakia
Elver i Niederösterreich
Sideelver til Donau
Jean Margéot

Jean Margéot (født 3. februar 1916 i Quatre-Bornes på Mauritius, død 17. juli 2009 i Bonne-Terre på Mauritius) var en av den katolske kirkes kardinaler. Han var biskop av Port-Louis 1969–1993, og ble kreert til kardinal i 1988.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1983–1973) *1933
 Erkebiskop Paolo Mosconi (1915–1995) *1967
 Kardinal Jean Margéot (1916- ) *1969

Referanser 

Mauritiske kardinaler
Mauritiske katolske biskoper
Personer fra Plaines-Wilhems
Linjen Rebiba
Serafim Fernandes de Araújo

Serafim Fernandes de Araújo (født 13. august 1924 i Minas Novas i delstaten Minas Gerais i Brasil, død 8. oktober 2019) var en av den katolske kirkes kardinaler. Han var erkebiskop av Belo Horizonte 1986–2004, og ble kreert til kardinal i 1998.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911
 Erkebiskop Joaquim Domingues de Oliveira (1878-1967) * 1914
 Kardinal Jaime de Barros Câmara (1894-1971) * 1936
 Erkebiskop José Newton de Almeida Baptista (1904-2001) * 1944
 Kardinal Serafim Fernandes de Araújo (1924-2019) * 1959

Referanser

Eksterne lenker 
 Biografi – katolsk.no
 The Cardinals of the Holy Roman Church

Brasilianske kardinaler
Brasilianske katolske biskoper
Linjen Rebiba
Personer fra regionen Jequitinhonha
Alexandre José Maria dos Santos

Alexandre José María dos Santos (født 18. mars 1924 i Zavala nær Inhambane i Mosambik, død 29. september 2021 i Maputo) var en av den katolske kirkes kardinaler. Han var erkebiskop av Maputo fra 1974 til 2003 og ble kreert til kardinal i 1988. Dos Santos tilhørte Fransiskanerordenen.

Referanser

Eksterne lenker 
 Fyldige kardinalsbiografier på norsk – katolsk.no
 Biografi på The Cardinals of the Holy Roman Church

Mosambikiske katolske biskoper
Fransiskanere
Mosambikiske kardinaler
Personer fra Inhambane